ಶಿವ ನಾಡರ್

ಶಿವ ನಾಡರ್ (ಜನನ ೧೪ ಜುಲೈ ೧೯೪೫) ಒಬ್ಬ ಭಾರತೀಯ ಬಿಲಿಯನೇರ್ ಉದ್ಯಮಿ ಮತ್ತು ಲೋಕೋಪಕಾರಿ. ಅವರು ಎಚ್‌ಸಿಎಲ್‌ ಟೆಕ್ನಾಲಜೀಸ್ ಮತ್ತು ಶಿವ ನಾಡರ್ ಫೌಂಡೇಶನ್‌ನ ಸಂಸ್ಥಾಪಕರು ಮತ್ತು ಅಧ್ಯಕ್ಷರಾಗಿದ್ದಾರೆ. ನಾಡರ್ ೧೯೭೦ ರ ದಶಕದ ಮಧ್ಯಭಾಗದಲ್ಲಿ ಎಚ್‌ಸಿಎಲ್‌ ಅನ್ನು ಸ್ಥಾಪಿಸಿದರು ಮತ್ತು ಮುಂದಿನ ಮೂರು ದಶಕಗಳಲ್ಲಿ ಐಟಿ ಹಾರ್ಡ್‌ವೇರ್ ಕಂಪನಿಯನ್ನು ಐಟಿ ಉದ್ಯಮವಾಗಿ ಪರಿವರ್ತಿಸಿದರು. ೨೦೦೮ ರಲ್ಲಿ, ಐಟಿ ಉದ್ಯಮದಲ್ಲಿನ ಅವರ ಪ್ರಯತ್ನಗಳಿಗಾಗಿ ನಾಡರ್ ಅವರಿಗೆ ಪದ್ಮಭೂಷಣ ಪ್ರಶಸ್ತಿಯನ್ನು ನೀಡಲಾಯಿತು. ನಾಡರ್‌ನ, ಸ್ನೇಹಿತರು ಮ್ಯಾಗಸ್  ಎಂದು ಅಡ್ಡಹೆಸರು ಇಟ್ಟಿದ್ದಾರೆ. ೧೯೯೦ ರ ದಶಕದ ಮಧ್ಯಭಾಗದಿಂದ ಅವರು ಶಿವ ನಾಡರ್ ಫೌಂಡೇಶನ್ ಮೂಲಕ ಭಾರತದ ಶೈಕ್ಷಣಿಕ ವ್ಯವಸ್ಥೆಯನ್ನು ಅಭಿವೃದ್ಧಿಪಡಿಸುವಲ್ಲಿ ತಮ್ಮ ಪ್ರಯತ್ನಗಳನ್ನು ಕೇಂದ್ರೀಕರಿಸಿದ್ದಾರೆ. ಫೋರ್ಬ್ಸ್ ಪ್ರಕಾರ, ಅವರು ಡಿಸೆಂಬರ್ ೨೦೨೩ ರ ಹೊತ್ತಿಗೆ ಯುಎಸ್‌ $೩೫ ಶತಕೋಟಿಯ ಅಂದಾಜು ನಿವ್ವಳ ಮೌಲ್ಯದೊಂದಿಗೆ ಭಾರತದಲ್ಲಿ ೩ ನೇ ಶ್ರೀಮಂತ ವ್ಯಕ್ತಿ ಮತ್ತು ವಿಶ್ವದ ೪೦ ನೇ ಶ್ರೀಮಂತ ವ್ಯಕ್ತಿಯಾಗಿದ್ದಾರೆ.

 ಆರಂಭಿಕ ಜೀವನ 
ನಾಡರ್ ಅವರು ಮದ್ರಾಸ್ ಪ್ರೆಸಿಡೆನ್ಸಿಯ ಮೂಲೈಪೋಜಿ ಗ್ರಾಮದಲ್ಲಿ (ಇಂದಿನ ತೂತುಕುಡಿ ಜಿಲ್ಲೆ, ತಮಿಳುನಾಡು ) ತಮಿಳು ಹಿಂದೂ ಕುಟುಂಬದಲ್ಲಿ ಜನಿಸಿದರು. ಅವರ ಪೋಷಕರು ಶಿವಸುಬ್ರಮಣ್ಯ ನಾಡರ್ ಮತ್ತು ವಾಮಸುಂದರಿ ದೇವಿ. ಅವರ ತಾಯಿ, ವಾಮಸುಂದರಿ ದೇವಿ, ದಿನ ತಂತಿ ಪತ್ರಿಕೆಯ ಸಂಸ್ಥಾಪಕ ಎಸ್ಪಿ ಆದಿತಾನಾರ್ ಅವರ ಸಹೋದರಿ.

ನಾಡರ್ ಓದಿದ್ದು ಕುಂಭಕೋಣಂನ ಟೌನ್ ಹೈಯರ್ ಸೆಕೆಂಡರಿ ಶಾಲೆಯಲ್ಲಿ, ಮತ್ತು ಅವರು ಮಧುರೈನ ಎಲಾಂಗೋ ಕಾರ್ಪೊರೇಷನ್ ಹೈಯರ್ ಸೆಕೆಂಡರಿ ಶಾಲೆಯಲ್ಲಿಯು ಓದಿದರು. ಅವರು ಜೂನ್ ೧೯೫೫ ರಲ್ಲಿ ಮೊದಲ ನಮೂನೆಗೆ (ಆರನೇ ತರಗತಿ) ಪ್ರವೇಶ ಪಡೆದರು ಮತ್ತು ಟೌನ್ ಹೈಸ್ಕೂಲ್ನಲ್ಲಿ ತಮ್ಮ ಶಿಕ್ಷಣವನ್ನು ಜೂನ್ ೧೯೫೭ ರವರೆಗೆ ಮುಂದುವರೆಸಿದರು. ನಂತರ, ಅವರು ಸೇಂಟ್ ಜೋಸೆಫ್ ಬಾಯ್ಸ್ ಹೈಯರ್ ಸೆಕೆಂಡರಿ ಸ್ಕೂಲ್, ತಿರುಚ್ಚಿಗೆ ಸೇರಿ ಅಲ್ಲಿ ತಮ್ಮ ಪ್ರೌಢಶಾಲಾ ಶಿಕ್ಷಣವನ್ನು ಪೂರ್ಣಗೊಳಿಸಿದರು. ನಾಡರ್ ಅವರು ಮಧುರೈನ ಅಮೇರಿಕನ್ ಕಾಲೇಜಿನಲ್ಲಿ ಪ್ರಿ-ಯೂನಿವರ್ಸಿಟಿ ಪದವಿಯನ್ನು ಪಡೆದರು American College, Madurai#Notable alumni  ಮತ್ತು ಕೊಯಮತ್ತೂರಿನ ಪಿಎಸ್‌ಜಿ ಕಾಲೇಜ್ ಆಫ್ ಟೆಕ್ನಾಲಜಿಯಿಂದ ಎಲೆಕ್ಟ್ರಿಕಲ್ ಮತ್ತು ಎಲೆಕ್ಟ್ರಾನಿಕ್ಸ್ ಎಂಜಿನಿಯರಿಂಗ್‌ ಪದವಿಯನ್ನು ಪಡೆದರು.

 ವೃತ್ತಿ 
ನಾಡರ್   ಪುಣೆಯಲ್ಲಿರುವ ವಾಲ್‌ಚಂದ್ ಗ್ರೂಪ್‌ನ ಕೂಪರ್ ಇಂಜಿನಿಯರಿಂಗ್ ಲಿಮಿಟೆಡ್‌ನಲ್ಲಿ ತಮ್ಮ ವೃತ್ತಿಜೀವನವನ್ನು ಪ್ರಾರಂಭಿಸಿದರು. ಹಲವಾರು ಸ್ನೇಹಿತರು ಮತ್ತು ಸಹೋದ್ಯೋಗಿಗಳೊಂದಿಗೆ ಸಹಭಾಗಿತ್ವದಲ್ಲಿ ತನ್ನ ಸ್ವಂತ ಉದ್ಯಮವನ್ನು ಪ್ರಾರಂಭಿಸಲು ನಾಡರ್ ಅವರು ಶೀಘ್ರದಲ್ಲೇ ಈ ವೃತ್ತಿಯನ್ನು ತ್ಯಜಿಸಿದರು. ಅವರ ಪಾಲುದಾರರು ಅಜಯ್ ಚೌಧರಿ (ಮಾಜಿ ಅಧ್ಯಕ್ಷರು, ಎಚ್‌ಸಿಎಲ್), ಅರ್ಜುನ್ ಮಲ್ಹೋತ್ರಾ (ಸಿಇಒ ಮತ್ತು ಅಧ್ಯಕ್ಷರು, ಹೆಡ್‌ಸ್ಟ್ರಾಂಗ್), ಸುಭಾಷ್ ಅರೋರಾ, ಯೋಗೇಶ್ ವೈದ್ಯ, ಎಸ್. ರಾಮನ್, ಮಹೇಂದ್ರ ಪ್ರತಾಪ್ ಮತ್ತು ಡಿಎಸ್ ಪುರಿ.

ನಾಡರ್ ಮತ್ತು ಅವರ ಪಾಲುದಾರರು ಪ್ರಾರಂಭಿಸಿದ ಆರಂಭಿಕ ಉದ್ಯಮವೆಂದರೆ ಮೈಕ್ರೋಕಾಂಪ್, ಇದು ಭಾರತೀಯ ಮಾರುಕಟ್ಟೆಯಲ್ಲಿ ಟೆಲಿಡಿಜಿಟಲ್ ಕ್ಯಾಲ್ಕುಲೇಟರ್‌ಗಳನ್ನು ಮಾರಾಟ ಮಾಡುವತ್ತ ಗಮನ ಹರಿಸಿತು. ಎಚ್‌ಸಿಎಲ್‌ ಕಂಪನಿಯನ್ನು ರೂ. ೧೮೭,೦೦೦ ಹೂಡಿಕೆಯ ಮೊತ್ತದಲ್ಲಿ ೧೯೭೬ ರಲ್ಲಿ ಸ್ಥಾಪಿಸಲಾಯಿತು.

೧೯೮೦ ರಲ್ಲಿ, ಐಟಿ ಯಂತ್ರಾಂಶವನ್ನು ಮಾರಾಟ ಮಾಡಲು ಸಿಂಗಾಪುರದಲ್ಲಿ ಫಾರ್ ಈಸ್ಟ್ ಕಂಪ್ಯೂಟರ್‌ಗಳನ್ನು ತೆರೆಯುವುದರೊಂದಿಗೆ ಎಚ್‌ಸಿಎಲ್‌ ಅಂತರಾಷ್ಟ್ರೀಯ ಮಾರುಕಟ್ಟೆಗೆ ಪ್ರವೇಶಿಸಿತು. ಸಾಹಸೋದ್ಯಮವು ಮೊದಲ ವರ್ಷದಲ್ಲಿ ೧ ಮಿಲಿಯನ್ ಆದಾಯವನ್ನು ವರದಿ ಮಾಡಿದೆ ಮತ್ತು ಸಿಂಗಾಪುರ ಕಾರ್ಯಾಚರಣೆಗಳನ್ನು ಮುಂದುವರೆಸಿತು. ಯಾವುದೇ ನಿರ್ವಹಣಾ ನಿಯಂತ್ರಣವನ್ನು ಉಳಿಸಿಕೊಳ್ಳದೆ ನಾಡರ್ ಅತಿದೊಡ್ಡ ಷೇರುದಾರರಾಗಿ ಉಳಿದರು.

ಜುಲೈ ೨೦೨೦ ರಲ್ಲಿ, ನಾಡರ್‌ ತನ್ನ ಮಗಳಾದ ರೋಶ್ನಿ ನಾಡರ್‌ಗೆ ಕಂಪನಿಯ ಜವಾಬ್ದಾರಿಯನ್ನು ಹಸ್ತಾಂತರಿಸಿದರು, ಅವರು ಭಾರತೀಯ ಐಟಿ ಕಂಪನಿಯಗಳ ಮೊದಲ ಮಹಿಳಾ ಅಧ್ಯಕ್ಷರು. ಜುಲೈ ೨೦೨೧ ರಲ್ಲಿ, ನಾಡರ್‌ ಅವರು ಎಚ್‌ಸಿಎಲ್ ಟೆಕ್ನಾಲಜೀಸ್‌ನ ವ್ಯವಸ್ಥಾಪಕ ನಿರ್ದೇಶಕರಾಗಿ ಕೆಳಗಿಳಿದರು ಮತ್ತು ಐದು ವರ್ಷಗಳ ಅವಧಿಗೆ ಎಚ್‌ಸಿಎಲ್ ಟೆಕ್ ಸಿಇಒ ಸಿ ವಿಜಯಕುಮಾರ್ ಅವರು ಉತ್ತರಾಧಿಕಾರಿಯಾದರು.

ಅಕ್ಟೋಬರ್ ೨೦೨೧ ರಲ್ಲಿ, ಅವರು ಫೋರ್ಬ್ಸ್ ನಿಯತಕಾಲಿಕೆಯು ಯುಎಸ್‌ $ ೩೧ ಶತಕೋಟಿಯ ಅಂದಾಜು ನಿವ್ವಳ ಮೌಲ್ಯದೊಂದಿಗೆ ಭಾರತದ ಮೂರನೇ ಶ್ರೀಮಂತ ವ್ಯಕ್ತಿಯಾಗಿ ಸ್ಥಾನ ಪಡೆದಿದ್ದಾರೆ.

 ಶಿಕ್ಷಣದತ್ತ ಗಮನ ಹರಿಸಿ 
೧೯೯೬ ರಲ್ಲಿ, ನಾಡರ್‌ ತನ್ನ ತಂದೆ ಶಿವಸುಬ್ರಮಣ್ಯ ನಾಡರ್‌ ಅವರ ಹೆಸರಿನಲ್ಲಿ ತಮಿಳುನಾಡಿನ ಚೆನ್ನೈನಲ್ಲಿ ಎಸ್‌ಎಸ್‌ಎನ್ ಕಾಲೇಜ್ ಆಫ್ ಇಂಜಿನಿಯರಿಂಗ್ ಅನ್ನು ಸ್ಥಾಪಿಸಿದರು. ನಾಡರ್‌ ಅವರು ಕಾಲೇಜು ಚಟುವಟಿಕೆಗಳಲ್ಲಿ ಸಕ್ರಿಯ ಪಾತ್ರ ವಹಿಸಿದರು, ಮತ್ತು ಉಡುಗೊರೆಯಾಗಿ ಕಾಲೇಜಿಗೆ 10 ಲಕ್ಷ ಮೌಲ್ಯದ ಎಚ್‌ಸಿಎಲ್ ಷೇರುಗಳುನ್ನು ನೀಡಿದರು. ೨೦೦೬ ರಲ್ಲಿ, ನಾಡರ್‌ ಕಾಲೇಜು ವಿದೇಶಿ ವಿಶ್ವವಿದ್ಯಾನಿಲಯದ ಟೈ-ಅಪ್‌ಗಳಿಂದ ವಿದ್ಯಾರ್ಥಿಗಳು ಪ್ರಯೋಜನ ಪಡೆಯುವುದನ್ನು ಖಚಿತಪಡಿಸಿಕೊಳ್ಳುವುದರ ಹೊರತಾಗಿ ಸಂಶೋಧನೆಯನ್ನು ಉತ್ತೇಜಿಸುತ್ತದೆ ಎಂದು ಘೋಷಿಸಿದರು. ನಾಡರ್‌ ೨೦೦೫ ರಲ್ಲಿ ಇಂಡಿಯನ್ ಸ್ಕೂಲ್ ಆಫ್ ಬ್ಯುಸಿನೆಸ್‌ನ ಕಾರ್ಯಕಾರಿ ಮಂಡಳಿಗೆ ಸೇರಿದರು  ಮಾರ್ಚ್ ೨೦೦೮ ರಲ್ಲಿ, ನಾಡರ್‌ನ ಎಸ್‌ಎಸ್‌ಎನ್‌ ಟ್ರಸ್ಟ್ ಉತ್ತರ ಪ್ರದೇಶದಲ್ಲಿ ಗ್ರಾಮೀಣ ವಿದ್ಯಾರ್ಥಿಗಳಿಗೆ ಎರಡು ವಿದ್ಯಾಜ್ಞಾನ ಶಾಲೆಗಳನ್ನು ಸ್ಥಾಪಿಸುವುದಾಗಿ ಘೋಷಿಸಿತು, ಅಲ್ಲಿ ರಾಜ್ಯದ ೫೦ ಜಿಲ್ಲೆಗಳಿಂದ ೨೦೦ ವಿದ್ಯಾರ್ಥಿಗಳಿಗೆ ಉಚಿತ ವಿದ್ಯಾರ್ಥಿವೇತನವನ್ನು ನೀಡಲಾಯಿತು. ಅವರು ಫೆಬ್ರವರಿ ೨೦೧೧ ರಲ್ಲಿ ಟೌನ್ ಹೈಯರ್ ಸೆಕೆಂಡರಿ ಶಾಲೆಗೆ ಭೇಟಿ ನೀಡಿ ಒಟ್ಟು 80 ಲಕ್ಷ ಮೌಲ್ಯದ ಕಂಪ್ಯೂಟರ್ ಮತ್ತು ಇತರ ಉಪಕರಣಗಳನ್ನು ದೇಣಿಗೆಯಾಗಿ ನೀಡಿದರು.. ಅವರು ಬೋರ್ಡ್ ಆಫ್ ಗವರ್ನರ್‌ಗಳ ಅಧ್ಯಕ್ಷರಾಗಿ, ಇಂಡಿಯನ್ ಇನ್‌ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿ ಖರಗ್‌ಪುರ (ಐಐಟಿ ಖರಗ್‌ಪುರ ಅಥವಾ ಐಐಟಿ-ಕೆಜಿಪಿ), ೨೦೧೪ ರವರೆಗೆ ತಾಂತ್ರಿಕ ಸಂಸ್ಥೆಯಲ್ಲಿ ಸೇವೆ ಸಲ್ಲಿಸಿದರು 

 ವೈಯಕ್ತಿಕ ಜೀವನ 
ನಾಡರ್‌ ಅವರ ಪುತ್ರಿ ರೋಶನಿ ನಾಡರ್‌ ಈಗ ಎಚ್‌ಸಿಎಲ್‌ನ ಅಧ್ಯಕ್ಷೆಯಾಗಿದ್ದಾರೆ. ೧೯೯೦ ರ ದಶಕದಲ್ಲಿ ಶಿವ ನಾಡರ್‌ ಅವರು ಎಚ್‌ಸಿಎಲ್‌ ಅನ್ನು ಪ್ರಾರಂಭಿಸಿದಾಗ ರೋಶನಿ ನಾಡರ್‌ ಅವರು ಅದರ ವ್ಯವಸ್ಥಾಪಕರಾಗಿದ್ದರು.

ಅವರ ಪತ್ನಿ ಕಿರಣ್ ನಾಡರ್‌ ಅವರು ಕಲಾ ಸಂಗ್ರಾಹಕಿ ಮತ್ತು ಲೋಕೋಪಕಾರಿ.

 ಪ್ರಶಸ್ತಿಗಳು ಮತ್ತು ಪುರಸ್ಕಾರಗಳು 

 ೨೦೦೮ ರಲ್ಲಿ, ಭಾರತ ಸರ್ಕಾರವು ಅವರಿಗೆ ಐಟಿ ಉದ್ಯಮಕ್ಕೆ ನೀಡಿದ ಕೊಡುಗೆಗಾಗಿ ಮೂರನೇ ಅತ್ಯುನ್ನತ ನಾಗರಿಕ ಪ್ರಶಸ್ತಿಯಾದ ಪದ್ಮಭೂಷಣವನ್ನು ನೀಡಿತು.
 ೨೦೦೭ ರಲ್ಲಿ ಮದ್ರಾಸ್ ವಿಶ್ವವಿದ್ಯಾಲಯವು ಅವರಿಗೆ ಗೌರವ ಡಾಕ್ಟರೇಟ್ ಪದವಿಯನ್ನು ನೀಡಿತು.
 ಶಿವ ನಾಡರ್ ಅವರಿಗೆ ೨೦೦೭ ರ ಇ & ವೈ ಉದ್ಯಮಿ (ಸೇವೆಗಳು) ಪ್ರಶಸ್ತಿ ನೀಡಲಾಯಿತು.
 ೨೦೧೧ ರಲ್ಲಿ, ಅವರು ಏಷ್ಯಾ ಪೆಸಿಫಿಕ್‌ನಲ್ಲಿ ಫೋರ್ಬ್ಸ್‌ನ ೪೮ ಹೀರೋಸ್  ಫಿಲಾಂತ್ರಪಿಯಲ್ಲಿ ಎಣಿಸಲ್ಪಟ್ಟರು.
 ಏಪ್ರಿಲ್ ೨೦೧೭ ರಲ್ಲಿ, ಇಂಡಿಯಾ ಟುಡೆ ನಿಯತಕಾಲಿಕವು ೨೦೧೭ ರ ಭಾರತದ ೫೦ ಅತ್ಯಂತ ಶಕ್ತಿಶಾಲಿ ವ್ಯಕ್ತಿಗಳ ಪಟ್ಟಿಯಲ್ಲಿ ನಾಡರ್ #೧೬ ನೇ ಸ್ಥಾನವನ್ನು ನೀಡಿದೆ.
 ಶಿವ ನಾಡರ್ ಅವರು ಪರೋಪಕಾರಕ್ಕಾಗಿ $೧ ಶತಕೋಟಿಗೂ ಹೆಚ್ಚು ಬದ್ಧರಾಗಿದ್ದಾರೆ.

 ಉಲ್ಲೇಖಗಳು 

 ಬಾಹ್ಯ ಕೊಂಡಿಗಳು 

 HCL ನಲ್ಲಿ ಪ್ರೊಫೈಲ್
 ಫೋರ್ಬ್ಸ್ ನಲ್ಲಿ ಪ್ರೊಫೈಲ್
 ಬ್ಲೂಮ್‌ಬರ್ಗ್ LP ನಲ್ಲಿ ಪ್ರೊಫೈಲ್

ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ